ła xe ła cavedal da ła Moldova, co 778.800 abitanti , tacada sul fiume Byk, inte ła banda çentral del paéxe. Łe industrie łocałi łe xe łigae prinsipalménte al setór alimentar e enołàxico; altri stabiliménti i prduxe pareci ełètrisi, màchine agrìcołe, sigaréte e vestir. Ła sità ła xe séde de na università e de çéntri de risérca. L'existénsa de Chişinău ła xe atestada par ła prima volta inte el XV sècoło; ła xe stada conquistada dai Turchi otomani inte el sècoło XVI e inte el 1812 ła xe stada anetésta a ła Rusia sul finir de una de łe guere rudo-turche. INte'l 1918 ła xe ndata a far part de ła Romanìa insieme al resto de ła Besarbia. Inte el córso de ła secónda guera mondial ła xe stada ocupada prima da l'Union Soviètega e quindi da łe trupe todésche e gran part de ła popołasion ebrea ła xe stada deportada. Dopo de ła disołusion de l'URSS inte el 1991, Chişinău ła xe devegnésta ła cavedal de ła Moldova indipandénte.